
SAGA MISIICULUI 


- NASTEREA LEGENDEI — 


„De ce, în numele tuturor Puterilor a ales lumea asta prăpădită ca loc de 
întâlnire?” se întreba Călătorul în timp ce cobora panta abruptă plină de 
bolovani. 

Lumea în cauză era una dintre lumile considerate de nelocuit, devenită 
aşa după ce doi Lorzi purtaseră o luptă cumplită pe suprafața lumii. 

Fabrica realității însăşi se rupsese transformând lumea într-un haos 
complet. Vânturi de sute de kilometri pe oră măturând solul, schimbări bruşte 
de temperatură, descărcări electrice masive, spărturi în spaţiu şi alte fenomene 
mult mai periculoase. 

Acum lumea nici măcar nu mai avea un nume, trecuseră sute de ani de 
când fusese distrusă de Puteri. 

Călătorului nu-i păsa atât de mult, aura sa pesonală de protecţie, întărită 
de artefactele defensive pe care le purta pe braţe ţinea la distanță pericolele. Din 
când în când un trăznet atingea solul în apropiere şi descărcarea electrică izbea 
coconul defensiv de energie albastră într-o explozie de culoare impresionantă. 

Dar, chiar cu toate pericolele, exista viaţă pe această lume, un fel de 
pasăre masivă se rotea în ceruri urmărindu-l pe Călător. 

Acesta o privi, zâmbi, ştia că aştepta să fie ucis de mediu ca după aceea 
să se hrănească cu carcasa lui, şi-şi continuă drumul. Avea o întâlnire la care 
trebuia să ajungă şi nu dorea să stea în această lume mai mult decât era strict 
necesar. 

„Ştii, lumea asta a fost odată plină de viaţă. Demult, cei ce locuiau aici 
au construit fortărețe puternice şi arme groaznice. Se credeau egalii zeilor, dar 
apoi au venit ei, Lorzii Primordiali. Şi totul a fost şters din existență.” 

Prima reacție a Călătorului a fost să lovească cu toată forța ce-i stătea la 
dispoziție în direcția vocii dar imediat deveni doar enervat. 

Recunoscuse vocea: 

„Credeam că ai plecat.” murmură Călătorul în timp ce privea în jur după 
manifestarea vocii. 

„Din păcate nu e aşa de uşor să plec pe cât ai crede. Eşti un hamal 
excelent aşa că am hotărât să rămân.” 

Călătorul oftă şi căută un loc unde se putea opri. Îl găsi la adăpostul 
unor stânci mărioace ce se proiectau ca nişte dinţi deasupra solului. Îşi dădu jos 
sacul de călătorie de pe spate şi începu să caute înăuntru. Taşca sa era de fapt o 
microdimensiune de sine stătătoare în care puteau fi stocate lucruri la infinit. 


După câteva minute de cotrobăire găsi ceea ce căuta. Un diamant negru de 
mărimea unui pumn, prins într-o montatură foarte frumos lucrată de argint care 
îl cuprindea ca şi o cuşcă cu linii curbate. 

„Aha.” gândi el în sinea sa „Te-am găsit.” 

Dacă priveai cu atenţie în adâncul diamantului puteai vedea forme 
energetice mişcătoare, învârtindu-se nebuneşte într-un dans hipnotic. Diamantul 
îi fusese dat Călătorului de-o sectă de călugări de pe o planetă care se supunea 
legilor magiei. Călugării avuseseră încredere în Călător deoarece considerau că 
nimeni de pe lumea lor nu putea stăpâni puterea pietrei. 

Doar mai târziu Călătorul şi-a dat seama ce e cu piatra, în ea fusese 
închis cu mult timp în urmă, nouă sute de ani, un Umblător al Abisului. Această 
creatură fusese legată în piatră de-un demon puternic care aruncase piatra apoi 
în planurile mortalilor, astfel ajungând în mâinile călugărilor. 

Călătorul, cunoscând ritualurile antice, îl eliberase pe Umblător după ce 
purtase o luptă cu el. De atunci pusese piatra, pe care o considera goală, înapoi 
în sac şi uitase de ea. 

„leşi afară creatură bătrână. Ştiu că eşti pe aici pe undeva.” zise el 
punând artefactul pe sol 

Cu un sunet puternic, ca de trăznet, o umbră ţâşni în afara diamantului, 
energia albastru-închis se învârti în jurul Călătorului apoi îşi reluă forma 
normală, vag umanoidă, lângă el. 

„A, ce bine e să fii din nou afară 

„Cum naiba ai reuşit să ajungi din nou în piatră? Parcă te-am eliberat.” 

„E o poveste lungă” mormăi fiinţa 

„Am destul timp până ajung la locul întâlnirii” 

„Bine atunci. O să-ți povestesc. Când m-ai eliberat m-am întors la 
planul din care am venit. După cum poți să-ți dai seama nu s-au schimbat atât 
de multe în nouă sute de ani. De unde vin eu lucrurile nu se schimbă nici în mii 
de ani...” 

„Să nu-mi spui că l-ai atacat pe demonul care te-a închis în piatră?” 

„Păi, nu l-a început. Mi-am dat seama că nu am nici o şansă împotriva 
lui. El a avut sute de ani ca să se dezvolte şi să înveţe alte puteri. Dar l-am 
căutat şi i-am atacat câțiva prieteni mai slabi pregătindu-mă să-l atrag într-o 
cursă. Am reuşit. După ce i-am învins pe aliaţii lui a venit să-i caute. L-am 
atacat când a intrat în cursă. Lupta a fost furioasă şi până la urmă am reuşit să-l 
distrug. Dar eram atât de slăbit încât oricare dintre aliaţii lui m-ar fi atacat m-ar 
fi distrus cu uşurinţă. Aşa că am făcut singurul lucru posibil. M-am aruncat 
înapoi spre un loc familiar. A fost piatra.” 

„Şi de ce nu ai spus nimic. Te-aş fi eliberat din nou.” 

„La început nu am vrut să ştie nimeni de existenţa mea, după cum ştii 
piatra mă ţine închis dar în acelaşi timp mă ascunde de privirile altora. Şi 

adăpostul îmi priia. Dar apoi n-am putut să-ți spun nimic. Doar din cauza 
instabilității acestei lumi unde legile realităţii au fost rupte am putut să-ți 
vorbesc.” 

„Bine. Am să te eliberez din nou.” 

„Îți mulţumesc dar nu. Încă sunt căutat de creaturi puternice şi nu doresc 
să-mi dea de urmă. Şi-n plus, cum ţi-am spus, eşti un hamal excelent. Mă duci 
prin tot felul de locuri interesante. De exemplu această lume. Sunt sigur că sunt 
lucruri pe care nu cred că le ştii.” 

„Cum de ştii atâtea despre ea?” 

„Sunt mult mai bătrân decât tine, am fost în multe locuri de-a lungul 
existenței mele, de exemplu planeta aceasta. Am fost aici însoțiindu-l pe unul 
dintre Lorzii Primordiali în timpul luptei care a avut loc. Am văzut această lume 
distrusă.” ridică mâna translucentă înspre o colină din apropiere. „Acolo, după 
colină, dacă a mai rezistat timpului, se află ruinele uneia dintre cetățile cele mai 
mari a acestei lumi, distrusă de puterea Lorzilor.” 

„Ce ciudat, chiar acolo ar trebuii să mă întâlnesc cu cel care m-a 
chemat” mormăi Călătorul 

„Ai grijă, lumea asta e periculoasă, multe lucruri au rămas aici de pe 
vremea războiului, lucruri care rămân active zeci de mii de ani. Dacă ai nevoie 
de mine cheamă-mă” zise Umblătorul Voidului înainte să se retragă înapoi în 
piatră 

„Sper să nu fie nevoie, cel care m-a chemat este o persoană de 
încredere.” 

Călătorul aproape ajunsese la vârful colinei, schimbările bruşte de 
vreme făceau călătoria un pic periculoasă. O ciudăţenie erau micile creaturi care 
se strecurau la nivelul solului şi dispăreau cât mai repede în pământ de îndată ce 
simțeau prezența lui. 

Ajuns la vârful colinei Călătorul privi în Jur, nimic nu arăta că cineva ar 
fi fost acolo. Ajunsese mai repede decât timpul fixat pentru întâlnire aşa că nu 
era o problemă dar nu observă nici urme care ar fi demonstrat că cineva mai 
trecuse de curând pe acolo. Existau ruine în jur, bucăţi de coloane sau blocuri 
mari tăiate în stâncă. Călătorul se aşeză lângă două coloane mari doborâte de 
forţele titanice care se luptaseră acolo. 

După câteva minute de aşteptare auzi un zgomot uşor. Îşi folosi magia 
pentru a-şi amplifica auzul. Cineva urca cu paşi apăsaţi pe colină. 

În doar câteva secunde aura sa pulsa cu energie, gata să protejeze, sau să 
distrugă. 

Un fel de căpcăun urca colina, de ori mai mare decât un om, cu colți 
încovoiaţi ieşiţi în afara gurii, braţe musculoase şi o măciucă cât un trunchi de 
copac în mână. Purta o armură de metal completă. În spatele matahalei mai era 
o ființă, mai mică decât un om, de un verde închis cu trăsături reptiliene. 


- Cine sunteţi!! Şi ce doriţi? 

Reptila ieşi în faţa căpcăunului: 

-  Sseful vrea ssă te vadă. Acum vii vu noi. 

Călătorul era obosit după lungul său drum şi nu avea chef de asemenea 

prostii. 

- Valea; strigă el; am o întâlnire şi nu am timp de voi!! 

Căpcăunul clătină capul: 

- Şeful a spus să vii cu noi. Atunci tu vii cu noi. 

- Valea !! repetă Călătorul şi întinse mâna către ei; un mic cutremur 

zgudui colina 

Cei doi intrară instantaneu în acțiune, cel mic începu să murmure o vrajă 
în timp ce matahala fugea cu măciuca rotindu-se deasupra capului în sus pe 
deal. 

- Tuviicunoi!!!! 

Călătorul avea puțin timp până când căpcăunul ajungea la el, îndreptă o 
pală de vânt împotriva lui. Puterea ei ar fi trebuit să-l smulgă din loc dar abia 
reuşi să-l încetinescă. Ceva îl proteja pe căpcăun. 

În acelaşi timp o uşoară oboseală puse stăpânire pe el, micul reptilian 
încerca o vrajă cu efect cumulativ, şi era destul de puternică dacă îşi făcea 
simțită influenţa prin protecția Călătorului. 

Acesta îşi întări imediat aura defensivă şi ripostă cu o sferă de foc care 
explodă în faţa reptiloidului. 

Căpcăunul ajunse lângă Călător şi-şi ridică arma în aer gata să lovească, 
acesta nu mai avu timp să fie elegant cu ei, lovi c-un pumn de forță pură. 
Căpcăunul fu aruncat de puterea magiei prin aer ca o marionetă, departe, peste 
marginea colinei. 

Apoi Călătorul îşi întoarse atenția spre reptiloid, acesta îşi revenise după 
explozie şi începuse o nouă incantație, nu reuşi niciodată să termine, un trăznet 
îl lovi transformându-l într-o torţă vie de energie. 

Călătorul lăsă să-i scape un rânjet, se luptase cu căpetenii a demonilor şi 
cu semizei, nu aveau să-i stea în cale două creaturi primitive. Începu să lege o 
vrajă care ar fi dezintegrat pe oricine ar fi încercat să-i stea în faţă. 

- Aşa întâmpini întotdeauna mesagerii; auzi o voce groasă 

Se întoarse gata să lovească cu forța ce-i stătea acum în vârful degetelor, 
îşi înfrână instinctele în ultimul moment când văzu că fiinţa scundă de lângă el 
era Barton Sundyne, un prieten din vechime pe care nu-l vazuse de o sută de 
ani: 

- Ai grijă îndesatule sau data vitoare s-ar putea să să te prăjesc. 

- Asta în mod sigur e o cale bună să-ţi pierzi prietenii; mormăi piticul 

neimpresionat 


- De unde ai apărut. Nu-mi amintesc să te fi văzut. Şi apropo, aştia doi sunt 
de-ai tăi? îi arătă Călătorul pe cei doi care se regrupaseră şi-şi „lingeau 
rănile” 

- Da, sunt garda mea; piticul le făcu semn celor doi şi amândoi se opriră; Am 
vrut să văd dacă eşti în formă. 

- Şi exact pentru ce ar fi trebuit să fiu în formă. Un război. Ce cale e asta de 
a-ți întâmpina un prieten. 

- Nu chiar. Dar vreau să te rog ceva. Nu ţi-a spus Alexander nimic despre 
asta? 

Călătorul ridică din umeri: 

- Când am vorbit cu el mi-a spus doar că are ceva important să-mi comunice 
şi mi-a indicat locul acesta. Cum ultimele dăți când am lucrat pentru el a 
fost interesant şi mi-e prieten m-am hotărât să-l ascult şi să vin la întâlnire. 
Să nu-mi spui că nu e aici. 

- Nu, nu e. Dar nu contează. Eu l-am rugat să vorbească cu tine. Nu puteam 
să te contactez direct. Să mă arăt în afară, printre Domenii. 

- Pentru ce atât de secretos prietene? 

- Îţi spun imediat. Dar mai întâi să intrăm înăuntru. Lumea asta nu e sigură la 
suprafaţă. Războaiele între Lorzi nu lasă prea mult dar există unele „arme”, 
ar fi cel mai potrivit cuvânt, care au supraviețuit şi care încă caută lucruri 
pe care să le distrugă. De fapt aici chiar au lăsat prea mult. 

- Unde înăuntru? 

- Vino. Am să-ți arăt. 

Barton îl conduse pe coama colinei până la un loc plat cuprins între blocuri 
mari de piatră, cel puţin la fel de înalte ca un om. Locul era lipsit de vegetaţie 
sau de alte rămăşiţe acoperit doar de nisip. Piticul îl luă de braţ şi spuse: 

- Aici. 

O lumină ţâşni din sol învăluindu-i, trăgându-i în interiorul pământului. 
Nisipul de la suprafață rămase nemişcat de parcă nici măcar un vânticel nu 
trecuse pe acolo. 

Lumina îi depuse într-un cerc mărginit de simboluri runice, într-o 
cavernă întunecoasă. Apoi o lumină se aprinse şi Călătorul văzu zeci de pitici şi 
un alt fel de ființe ciudate îndreptând arme de tot felul spre el. La semnul 
piticului îşi lăsară armele jos. 

Barton îl conduse de lungul drumului marcat cu lumini până la un un fel 
de căruţ deschis ca un vagonet pe şine. Odată urcați la bord piticul atinse o rună 
de pe tabloul de bord din faţa vagonetului şi maşinăria se puse în mişcare. 

Lunecau prin coridoare tăiate în stâncă dar se vedea strălucirea uşoară a 
unor câmpuri de forță. 

- Acum putem vorbi mai în siguranţă. Pe cât de multă siguranță există pe 
lumea asta distrusă de Puteri. 


- În primul rând, ce e locul acesta? 

- E casa noastră..... văd că nu te mulţumeşte răspunsul. Am uitat cu cine 
vorbesc; râse piticul; Vrei povestea lungă, nu-i aşa? 

- Dacă se poate. 

- Am început construcția după ce-am fost salvaţi de la extincție, clanul meu, 
de către una dintre Puteri. Cum iubim pământul şi aveam nevoie de un loc 
unde să ne relocăm, lumea asta a fost perfectă. Nimic nu rezistă mult la 
suprafață, de fapt nici în subteran, dar câmpurile de forță care ne înconjoară 
comunitatea stabilizează solul. Nimeni nu se gândeşte că este ceva în viață 
în subteran. Ceea ce ne convine de minune. Nu ne interesează lumea de 
afară. 

- Şi ei? 

Călătorul indică o ființă cu două picioare fixate pe-un corp acoperit de 
blană maronie, cu gât alungit, două mâini scurte cu trei degete şi două tentacule 
ce ieşeau de sub blană un pic mai jos de braţe, care se dovedeau a fi artificiale 
dintr-un metal extrem de flexibil asemănător cu pielea lor, ce călătorea într-un 
vagon pe-o linie paralelă cu a lor. 

- Este un Ga'ym, erau deja aici când am venit noi. Sunt ciudaţi, dar dacă îi 
laşi în pace nu ai probleme cu ei. Sunt adevăraţi maeştri în tehnologie 
esoterică. Ei au inventat peste jumătate din dispozitivele de aici. La fel şi 
generatoarele câmpurilor de forță care menţin integritatea oraşului. 

- Pot să te întreb de ce atâtea secrete. 

- Nu ştiu despre Ga'ym decât că şi ei erau pe punctul de a se autodistruge. 
Sunt tot ce-a mai răms din civilizația lor. Dar eu te-am adus aici ca să te rog 
ceva ce n-are nici o legătură cu ei. Dar mai târziu. Mulţumeşte-te pe 
moment cu peisajul şi o conversaţie despre timpuri trecute. 

Discuţia dintre cei doi prieteni continuă în timp ce mijlocul lor de 
transport îi ducea în adâncul pământului unde se afla oraşul. De fapt 
comunitatea, deoarece se compunea dintr-o serie de oraşe legate de coridoare şi 
pasaje subterane întortocheate. 

Caverne înalte cu pereții acoperiţi de blocurile ga'ymilor în timp ce în 
cavernele mici se strânseseră piticii construindu-şi casele direct în piatră. 
Căruciorul îi duse prin centrul unui oraş întins cu clădiri scunde pline de pitici 
trebăluind. Până ajunseră la o platformă pătrată largă unde căruciorul se opri. 

Întrega platformă se mişcă brusc. 

Era un lift ce cobora şi mai adânc în subteran. La un moment dat după 
ce trecură de un anumit nivel o bucată de metal obtură tunelul după ei. După ce 
coborâră încă vre-o sută de metri platforma se opri şi-şi continuară drumul prin 
mai multe tunele strâmte. Neocupate. 

Apoi căruciorul se opri. 


Piticul îi făcu semn să-l urmeze. Călătorul îşi luă sacul şi coborî. Intrară 
într-un tunel foarte strâmt de câteva sute metri lungime cu pereţii făcuţi dintr-un 
metal cenuşiu cu mai multe rune trasate pe ei. Ajunşi la capăt Barton puse mâna 
pe peretele ce părea să sigileze tunelul şi trasă un anumit simbol. 

Peretele se dizolvă, devenind o masă de energie tulbure, lăsându-i să 
treacă. 

Călătorul intră într-o cavernă mare în care văzu prima clădire de tip 
uman din comunitate. Părea o locuinţă castelană cu case, hambaruri şi o vilă în 
centru. Parcuri înconjurau casa. Lumina provenea parcă din pereții cavernei 
înseşi. 

Piticii construiau la casele lor ce numeau ei motif, o piatră 
dreptunghiulară de un metru jumătate înălțime unde era trecut simbolul clanului 
şi proprietarul. Pe motiful ce-l vedea Călătorul era simbolul clanului Sundye, 
ciocanul de luptă şi soarele împreună. Un simbol ciudat se afla sub cel a 
clanului, trei stele cu o cometă trecând printre ele. Călătorul văzuse simbolul 
înainte dar nici cu memoria sa suplimentară nu reuşea să-şi aducă aminte unde. 

Curtea interioară a locuinţei era largă, de formă pătrată. Erau amenajate 
locuri pentru tir şi o mică arenă pentru competeţii. În acel moment în curte se 
găseau doi combatanți, unul dintre ei tânăr uman îmbrăcat în haine uşoare de 
antrenament, şi, mare mirare, un elf întunecat. Călătorul ştia că elfii întunecați 
şi piticii nu se înțeleg, iar atunci când se întâlneau ieşeau scântei, de aceea 
prezența unuia printre pitici era un fapt deosebit. 

Barton îşi dădu seama de mirarea Călătorului: 

-  Haisă ţi-l prezint. 

Strigă către cei doi: 

- Darin, Tadan. Gata cu exercițiile. Veniţi încoace să vă prezint pe cineva. 

Când cei doi se apropiară, Bartan îi introduse: 

-  Călătorule acesta este Tadan, căpitan al Mânii Ascunse. 

Călătorul ştia prea bine de Mâna Ascunsă. 

Clanul elfilor întunecaţi care îndrăzniseră să se opună zeilor întunecați 
care conduceau destinele elfilor înunecaţi în multe Domenii. Timp de zeci de 
ani au fost vânaţi ca nişte fiare sălbatice de către frații lor până când unul dintre 
Lorzii vechi i-a luat sub protecţia lui şi i-a dus alături de alți aliați într-un Oraş 
Planar. Timp de o sută de ani au stat ascunși, protejaţi de anonimat. Adunându- 
şi forţele şi pregătindu-se de răzbunare. După o sută de ani au revenit înapoi 
între Domenii. 

Ca o tornadă au venit măturând de pe faţa pământului o mare parte a 
coloniilor elfilor întunecați şi amenințând chiar zeii elfilor întunecaţi. Un 
armistițiu a fost pus în aplicare şi clanul rebel s-a retras înapoi într-o lume 
colonie iar elfi întunecaţi nu i-au mai vânat niciodată. 


Dar renegații nu s-au lăsat de luptă în întregime. Cei mai puternici şi 
abili luptători ai lor au format Mâna Ascunsă. O societate secretă de asasini. 
Foarte buni în meseria lor. 

O serie de conexiuni începură să se sudeze în mintea Călătorului. 


Tadan, îmi face plăcere să te cunosc în sfârşit. Am auzit multe 
despre organizația din care faci parte, chiar am cunoscut câţiva 
dintre ei. 


Un rânjet apăru pe faţa elfului întunecat. 


Chiar foarte bine pe unul, dacă nu mă înşel. 


Se referea la contractul pus pe capul Călătorului şi pe care un membru a 
Mâinii Ascunse încercase să-l revendice. 


Am trecut peste micile neplăceri oferite de asociaţii tăi. 
Suntem condiţionaţi de propriile noastre reguli ale contractelor. 
Inţeleg căpitane, întâmplarea a fost demult şi deja uitată. 


Piticul interveni. 


Voi doi nu mai vorbiţi de lucruri trecute, e vremea să ne concentrăm 


pe viitor. Dorin du-te înăuntru şi pregăteşte ceva pentru invitatul nostru. 


Dafn ze ada „protestă tânărul. 
Du-te Darin! Noi mai avem ceva de discutat. 


După ce tânărul dispăru în casă, piticul le făcu semn şi se aşezară la o 
masă în umbra unui copac bătrân ce se încăpăţânase să crească în inima 
subteranelor. 


Cine este băiatul? întrebă Călătorul. 

Băiatul este motivul pentru care eşti aici. 

Mai exact te rog. 

Să o luăm de la început; îi zise Barton. Cel care ne-a adus aici ne-a 
pus o serie de condiţii. Acum douăzeci de ani o ființă, un mesager al 
Puterilor a venit cu-n prunc în braţe şi ne-a spus să-l păzim ca pe 
ochii din cap. Şi să menţinem secretul total asupra prezenței sale 
aici. La fel a fost şi cu ga”ym dar ei îi sunt devotați celui care i-a 
salvat şi nici nu se pune problema să scoată vre-o vorbă. Pruncul a 
fost crescut aici de atunci şi a ajuns să fie băiatul pe care l-ai văzut. 
L-aţi crescut în subterane! Numai în subterane? Sunteţi nebuni! 
Băiatul are nevoie de alceva în afară de caverne; se enervă Călătorul 
Linişteşte-te! Există aici înăuntru o sală enormă în care printr-o 
magie avansată combinată cu tehnologia de care dispun ga”ym poţi 
merge pe orice lume pe care o doreşti. O lume pe care nu numai că 
o vezi dar pe care o poţi şi atinge. E ca o lume adevărată. În clădirile 
anexe este cazată o întreagă echipă de străini care intreține această 
lume şi îi dă viaţă. 

Un senzorium; murmură impresionat Călătorul. 


- Băiatul îşi petrece majoritatea timpului în ea, când nu este la 
bibliotecă. Sau mă rog, cu oul de cristal despre care el spune că este 
o bibliotecă. 

-  Cognitorum, unchiule; se auzi din spatele lor. Darin venise cu nişte 
băuturi şi nu se putuse abţine să intervină. 

-  Vrăjitorie îi spun eu şi aşa şi este; mormăi piticul; Darin a avut 
parte de profesori veniți din mai multe locuri şi fiecare l-a învăţat 
ceva folositor. 

- Şi de ce sunt eu aici, cu profesori ca Tadan? Nu văd ce nevoie mai 
ai de ajutor. 

Barton puse un cristal senzorium pe masă. 

- Alexandru a venit acum câteva zile şi ne-a adus acest cristal. Tot el 
probabil a aranjat ca tu să vii aici. A spus că este vorba de o 
rugăminte importantă de la cel care ne-a salvat. Darin te va conduce 
la camerele tale. Ne vom întâlnii la masă şi vom discuta acolo. Între 
timp vei putea să citeşti mesajul. 

Cât l-a condus pe Călător prin casă, Darin a fost foarte tăcut, doar când 
au ajuns în camera Călătorului l-a anunțat că în jumătate de oră cineva îl va 
conduce la masă. 

Rămas singur Călătorul putu să-şi examineze camera. Dimensiunile ei 
erau probabil perfecte pentru un pitic, dar destul de mică pentru un om. Din 
fericire era înaltă ceea ce o făcea să pară mai spațioasă. Pe un perete se găseau 
două dulapuri. Deschizându-le văzu mai multe rânduri de haine ca acelea cu 
care era îmbrăcat. Un zâmbet îi apăru pe față. Dragii de pitici, gândi el, doreau 
să-l facă să se simtă cât mai bine. După ce termină de cercetat locuința sa 
temporară, îşi trase un scaun la masă şi se aşeză. Era timpul să vadă mesajul din 
senzorium. 

O dată ce atinse partea descoperită a micului cristal, lumea reală dispăru 
şi-n jurul lui apărură turnurile din Quaral, vechea capitală a spartanilor. În jurul 
său se făcu simțită o veche prezenţă şi apăru Alexandru care i se adresă: 

„Mă bucur că eşti aici Călătorule. Din păcate acesta este singurul mod în 
care putem comunica. Un război civil între spartani stă să înceapă şi prezența 
mea este necesară aici. De îndată ce această situaţie se va termina voi încerca să 
te contactez din nou. Pe moment însă te rog un lucru. Copilul, Darin, ţi-l va 
prezenta Barton, este ultimul dintr-o rasă dispărută de ființe superioare, 
strămoşii acelor care au devenit asurii. A fost salvat de o cunoştiință comună - o 
altă prezență binecunoscută, îi trecu Călătorului prin minte. Pe aceasta o 
recunoscu şi mai uşor iar respectul pentru mesaj crescu imediat; dacă cel care 
salvase copilul crezuse că aşa este mai bine atunci el îi va îndeplinii dorința - 
Când era mic şi mi-a fost încredinţat mie, l-am ascuns cum am putut mai bine, 
departe de ochii Universului, în cavernele piticilor şi a rămas ascuns toţi aceşti 


ani. Dar nu mai poate rămâne ascuns. A venit vremea să iasă în lume, dar 
pentru aceasta trebuie să o cunoască. În tot Multiversul nu am putea găsi pe 
cineva mai potrivit decât tine să-l înveţe legile şi tainele Domeniilor. Ştiu că de 
obicei, mai bine spus niciodată, nu iei ucenici dar pentru a-şi îndeplinii destinul 
băiatul are nevoie de cineva care să-i arate drumul Şi să-l înveţe. Acum trebuie 
să închei, te rog să iei rugămintea mea în consideraţie. La revedere Călătorule şi 
sper vă ne vedem cât mai curând cu putință. 

O dată terminat mesajul, lumea reală reveni înapoi în jurul Călătorului, 
doar o ultimă prezenţă mai rămase ca o confirmare a importanței mesajului, una 
la fel de puternică, chiar mai puternică decât cea din mesaj, una căruia Călătorul 
îi datora multe, iar asemenea prezență nu putea fi falsificată în nici un fel. 

O bătaie la uşă îl trezi din visare, un pitic îl anunță că mâncarea este 
gata şi este invitat la masă. 

Masa se desfăşură în veselie cu Călătorul şi Tadan povestind întâmplări 
ce deveneau tot mai fantastice pe măsură ce timpul trecea. 

Şi aşa orele trecură una după alta pe nesimţite discutând de lucruri 
trecute sau de veşti de prin multivers, undeva o nouă rasă fusese descoperită în 
altă parte un vrăjitor încercase o magie periculoasă. Şi tot aŞa până când soția 
lui Barton îi anunță că venise timpul pentru masa de seară. 

După masă Călătorul se scuză şi se retrase în camera sa. Trebuia să ia o 
decizie. 

Prezența avusese dreptate, el nu avusese niciodată un ucenic, era un 
singuratic, nu îi plăcea să depindă de nimeni. 

Un ucenic, un învățăcel mai bine spus, l-ar fi încurcat foarte mult, în 
călătoriile sale de multe ori fusese nevoie să dispară rapid iar puterile sale 
fuseseră singurul său sprijin. De multe ori ieşise atât de şifonat încât avusese 
nevoie de mult timp ca să se refacă. Dar dacă tânărul Darin era cel puţin la 
acelaşi nivel cu un asur, atunci puterile sale erau formidabile, iar prezențele îl 
rugaseră pe el să aibă grijă de această speranţă. 

Iar prezenţa Puterii nu era de ignorat. Putea spune că îi datora viaţa, şi 
nu o dată, puterile ei erau infinite, iar faptul că l-a ales pe el pentru acestă 
misiune îl făcea să se simtă chiar mândru. 

Da, avea să o facă. Dar mai întâi urma să-l treacă prin câteva teste. 
Acestea puteau însă rămâne pe dimineaţă. 

Pentru Darin, trezirea în aceea dimineață se făcu într-un mod deosebit. 
Barton îl aruncase pur şi simplu din pat şi-l trimisese în arenă. Pe jumătate 
adormit băiatul văzu cum musafirul, cel numit Călătorul stătea deja în arenă 
îmbrăcat în haine de antrenament. 

- Te aşteptam; îi strigă el, Bartom îmi spune că eşti destul de bun, aşa 

că nu am să te încerc cu trucuri mici. Am un exercițiu mai bun pentru 
une. 


10 


Călătorul scoase o montatură din taşcă, făcu un semn deasupra ei şi rosti 
câteva cuvinte magice, tânărul văzu puterea lor cu viziunea magică. O umbră 
neagră păru să se nască din piatra prețioasă şi să-l învăluie pe Călător dar apoi 
se retrase şi-şi stabiliză forma. 

- Acesta este oponentul tău. Pentru ca să treci testul trebuie să-l învingi. 
Şi crede-mă nu are să te menajeze. Să-i dăm drumul! 

Darin fusese învăţat să gândească rapid, nu avea chef să se bată, dar ştia 
că acest test era important, auzise o parte din ceea ce vorbise tatăl sau cu 
străinii şi nu voia să piardă. În câteva secunde se pregăti de luptă. Ridică mâna 
şi un sceptru scurt ţâşni din locul său şi veni în mâna sa. 

- Sunt gata! 

Creatura lăsă să-i scape un răget teribil. 
- Te voi zdrobi, micule om! 

Darin nu se lăsă aşa de repede impresionat. Trebuia să gândească 
repede. 

Dacă creatura ajungea lângă el atunci nu va rezista mult, aşa că făcu 
primul lucru pe care şi-l pregătise pentru astfel de situaţii. Se concentră în a 
aduce un prieten alături de el, misiune uşurată de creatură, care se oprise la 
distanță şi pregătea o vrajă, avea timp. 

O bestie fantomă apăru în fața lui şi porni spre adversar, un Umblător a 
Voidului. Timpul petrecut în senzorium şi cognitorium dădea roade, 
identificase duşmanul şi ştia câte ceva despre astfel de creaturi, în primul rând 
că erau puternice şi viclene. 

Bestia fantomă trecu la atac, pumnii masivi loviră creatura voidului care 
nu se putea apăra fără să întrerupă vraja, aşa că se baza doar pe câmpul de forță 
care-i era a doua piele. Cu o mişcare a mâinii grele energetice îşi termină vraja 
după care îşi concentră atenția pe bestia fantomă, năucind-o cu lovituri de 
pumn. 

O plasă îl imobiliză, a doua vrajă aruncată de Darin pentru a imobiliza 
creatura. Din păcate băiatul avea propriile lui probleme, o mâncărime 
insuportabilă îi cuprinsese corpul, nu se mai putea concentra asupra vrăjilor, 
întreaga energie îi era concentrată pe eliminarea mâncărimil. 

În acest timp creatura voidului spulberase bestia fantomă cu un trăznet 
extrem de puternic dar care folosise o mare parte din energia sa, apoi împrăştie 
toată magia din jur cu ridicare a vrăjilor. Aceeaşi idee o avea şi Darin astfel 
ambii oponenți erau din nou la primul stadiu dar cu un consum energetic ridicat. 
Băiatul trimise o serie de proiectile în creatură care bară loviturile cu un scut de 
energie rotund ce-i apăru pe mână şi ripostă cu o vrajă de orbire care trecu de 
apărarea lui Darin şi îi întunecă vederea, apoi se apropie de el să-i dea lovitura 
finală. 

Băiatul se concentră din nou, o undă de şoc puternic, focalizată către 
țintă. Umblătorul fu dat pe spate şi aruncat în capătul arenei. Lovitura îl amețise 
bine, armura sa întunecată fusese frântă, iar durerea se plimba ca la ea acasă 
prin corpul său. 

Enervat la culme Voidul îşi concentră forţa într-o sferă de enerie pe care 
o aruncă în Dorin. Explozia devastă pur şi simplu jumătate din arenă iar suflul 
ei scutură pe cei care veniseră să privească lupta. 

Neliniştit Barton vru să intre în arenă dar Tadan îl prinse de umăr: 

- Aşteaptă, încă nu s-a terminat! 

Şi întradevăr aşa era, printre norii de fum ridicaţi de explozie, se 1vi 
Darin, şchiopăta şi era plin de vânătăi dar strângea în mâmă un băţul scurt de 
luptă. Sceptrul fusese distrus de puterea sferei care îi distrusese şi scutul 
personal şi-i trăznise întreg corpul cu forța unui ciocan dar tânărul nu voia să 
renunțe. 

Puterea care-i curgea prin corp se trezise la viaţă, energia i se dublase iar 
aura personală se activase din nou, vraja de orbire dispăruse şi ea. Cu toate 
acestea abia se mai ținea în picioare. 

Călătorul era uimit, băiatul rezista mai bine decât s-ar fi aşteptat, chiar şi 
cu antrenamentul senzoriumului puterile sale încă nu se dezvoltaseră. 

- Umblătorule, loveşte-l mai tare! îi strigă el în limba natală a abisalului 
astfel ca nimeni să nu-l înţeleagă. 

Fiinţa îl auzi şi trimise o serie de lovituri direct în tânăr, doar ca să se 
mire când îi văzu absorbiți de scutul tânărului. Acesta ripostă cu o suliță de 
forță albastră smulgând un urlet de durere din pieptul Umblătorului. Darin 
încercă încă o lovitură dar chiar dacă avea putere nu o mai putea controla iar 
energia sa nu reuşi să străpungă scutul ființei abisale care se arunca asupra 
tânăruluii cu toată puterea într-un potop de lovituri cu ghearele sale magice. 

Băiatul încercă să-i facă față cu ajutorul bastonului care de fiecare dată 
când atingea creatura emitea o descărcare energetică care rănea ființa. Din 
păcate nu era de ajuns, pumnii fiarei abisale îl lovea tot mai des pe Darin până 
când unul îl atinse în moalele capului şi tânărul se prăbuşi. Umblătorul Abisal 
nu se lăsă intimidat şi mai trimise o descărcare electrică în trupul băiatului. 

- Lupta este gata! strigă Călătorul amintindu-i prietenului său că era doar 
un antrenament. 

- Piciul s-a luptat excelent; îi spuse ființa Călătorului când acesta s-a 
apropiat de el. 

- Da, aproape te-a bătut; îl luă peste picior omul. 

Fiinţa întunecată se înălță în toată splendoarea sa devenind de trei ori 
mai mare. 

- O exagerare amice, dar recunosc că a fost o surpriză. Acum mă întorc în 
casa mea să mă refac. Ne vedem mai târziu; după care dispăru înapoi în piatră. 

Soţia lui Barton aduse mai multe fiole cu lichide întăritoare şi îl ajută pe 
tânărul amețit să le bea pentru a se înzdrăveni. Călătorul o dădu gentil la o parte 
şi îi băgă în gură o pastilă. În câteva secunde tânărul păru că se însuflețeşte 
subit. 

-  Ți-e mai bine? îl întrebă Călătorul. 

- Pe Woru, ce a fost asta? tânărul simţea cum energia îi revine cu o putere 
imensă, deja vânătăile şi tăieturile dispăruseră iar durerea se diminua în 
fiecare secundă. 

- Îi poţi spune un megaenergizant; explică Călătorul în timp ce îl ajută să 
se ridice; foarte greu de obținut dar cu efect instant. 

- Barton; îl strigă el pe pitic, M-am hotărât, accept propunerea. Plecăm 
într-o oră, avem un eveniment pe care nu trebuie să-l pierdem. 

Tânărul îl privii mirat. 

- Vii cu mine, băiete. l-aţi doar esenţialul. De restul vom face rost pe 
drum. 

Pregătirile de plecare durară un pic mai mult, soţia lui Barton îi pregăti o 
mulțime de lucruri dar până la urmă aproape toate au fost lăsate în urmă. 

Darin primi din partea lui Barton o desagă container în care puteai să pui 
mai mult decât era spațiu. O imitație nereuşită a celei pe care o avea Călătorul, 
o îmbrăcăminte specială care îndura orice temperatură şi un săculeț mic cu 
nestemate care valorau mai mult decât o planetă. Călătorul îi făcu cadou noului 
ucenic o robă de invizibilitate şi un toiag special care înzecea puterea loviturii 
magice şi producea un şoc când stăpânul său o dorea. 

După ce îşi luară rămas bun de la toți şi după ce îl convinseră pe Barton 
că nu aveau de gând să ia nici un bodyguard iar dacă avea vre-o problemă cu 
asta să discute cu cel care îl trimisese. Tadan a fost mai greu de convins, dar 
până la urmă căpitnul elf întunecat îi lăsă să plece fără gărzi de corp. 

Călătorul le ceru să-i lase într-o cavernă părăsită, nu mai dorea să 
călătorească din nou până la suprafaţă şi să rătăcească ore întregi până găsea o 
porțiune destul de stabilă ca să poată deschide un portal. 

Despărțirea a fost grea mai ales pentru Barton care îl crescuse pe Darin 
ca pe fiul său. Nu plecase de lângă ei până nu obținuse promisiunea tânărului că 
se va întoarce să-l viziteze şi îl ameninţase pe Călător că dacă nu va avea grijă 
de Darin îl va hăitui prin tot multiversul. 

Când în sfârşit rămaseră doar ei doi Călătorul îl privii de sus până jos pe 
tânăr şi îi spuse cu o voce gravă: 

- Darin, din acest moment eşti ucenicul meu. Împreună vom călători în 
lumi nemaivăzute şi vom trece prin întâmplări nemaiauzite, dar întotdeauna va 
trebui să asculți de mine. Tutorii tăi m-au încredințat că eşti un tânăr 
extraordinar, vei avea ocazia să o dovedeşti. Dar din acest moment intrăm în 
multiversul real. Nimic nu te poate pregăti pentru acest lucru. De-a lungul 

timpului ne vom învăţa unul cu celălalt. lar prima noastră colaborare începe 
chiar acum. Vino aici să încercăm ceva. Vezi tu, să vii sau să pleci de pe lumea 
asta prin magie este dificil. Din pricina ruperii tapiseriei realităţii, orice 
încercare făcută la nimerială ar fi sortită eşecului. Când am venit am avut ajutor 
din sfere înalte care mi-au facilitat venirea. Acum va trebui să găsim noi calea. 
Apucă toiagul şi concentrază-te pe mediu şi pe valurile realităţii, încearcă să 
vezi modelul. 

Împreună cele două spirite se contopiră şi căutară un culoar prin haosul 
din jurul planetei. Călătorul simți energia enormă din băiat, putere pură care 
încerca să taie haosul ca o secure. 

Îl călăuzi spre un culoar lin care se modela după valurile realităţii mereu 
schimbătoare, tânărul încă nu învățase pe deplin răbdarea dar mai aveau destul 
timp. Culoarul se stabiliză devenind puternic prin forța unită a celor doi şi 
Călătorul făcu conexiunea. Darin se descurcase excelent pentru o primă 
încercare, poarta se deschise şi vârtejul de energie apăru în faţa lor. 

- Foarte bine Darin, cred că acesta este începutul unei aventuri 

extraordinare. Acum vino, multiversul ne aşteaptă. 

Cei doi păşiră împreună prin vârtejul interdimensional către o destinație 
cunoscută doar de Călător. 

Povestea lor abia începea. 

